钦定古今图书集成/理学汇编/文学典/第080卷 > 罗泌〈苹〉
## 钦定古今图书集成/理学汇编/文学典/第080卷 > 罗泌〈苹〉

按《庐陵县志》：“泌字长源，其先世自熂下徙居新安之
花树下，历十世生彦通，通生泌。泌四世孙福可，复徙
今田南。”则泌世为淳化乡人，生而颖迈，弱冠好读书，
绝意仕宦。有劝之者，辄拍案而起曰：“人名有千古，独
进贤冠哉！”为诗文精深刻苦，不肯只字同人咳唾。一
时高才不偶者，辄藉长源解免，曰：“才如夫人，岂屑屑
以科名重耶？”举宋承务郎不起，杜门著述，家蓄书数
千卷，无不研究，储高积深，著《路史》一百馀卷，凡深元
隐僻、猥琐赘馀之事，皆经纬而栉比之，用以广人咨
诹，通人问难。至游炎陵山，徬徨重阜，寓襄阳十有一
载。淳熙乙未，自题《炎陵》一书可考也。然当时人士未
有过而问者。惟费公煇自衡湘直抵吉，接泌于𬮱阇
间。泌正囊《路史》相随，费公见辄拍掌曰：“信天下之奇
作也。”为之评曰：“立萧、曹功勋易，作罗氏《路史》难。功固
不在禹下。”至今书盛行于天下，而郡县志俱逸其名。
泌生平不信浮屠，尝引种明逸自况，以为种放与我
皆不喜佛，但种善饮，我善隐，所不同者此耳。盖种放
初有志肥遁，后竟应朝廷之辟，故泌言及之。子苹为
《路史注